Comencen les activitats didàctiques de l'exposició 'Memòria de la Modernitat'
10 maig 2018

## Comencen les activitats didàctiques de l'exposició 'Memòria de la Modernitat'10 maig 2018Última actualització: 14 juliol 2025

![](../gestion/img/grup-2.jpg)  
  

Aquest cap de setmana es posen en marxa diferents activitats didàctiques i formatives sobre l'exposició "Memòria de la Modernitat" a la Casa de Cultura de Gandia.  
  
Al programa de tallers didàctics per a escolars que es va iniciar a finals d'abril, se sumen ara tres activitats més de difusió artística al voltant de l'exposició patrimonial de la Diputació de València que es mostra actualment en la Casa de Cultura Marqués de González de Quirós de Gandia.  
  
Els dissabtes, a les 11.30 h, es realitzaran els **tallers familiars**. Es tracta d'una activitat per a tota la família, en la qual descobrirem com naix una obra d'art i altres qüestions clau per a acostar-nos a l'art valencià i descobrir els seus secrets. Per a l'equip de didàctica "aquesta activitat està pensada com un joc de recerca, cada peça amaga una història que haurem de desvelar. Com l'art, també ens mourem per a afavorir una aproximació dinàmica i creativa al fet artístic. Plantejarem un joc que ens convertisca en exploradors de l'art des d'un punt de vista sorprenent. Un viatge on conéixer històries, gent i llocs sense eixir de l'exposició". La duració del taller és d'aproximadament una hora i precisa inscripció prèvia, encara que l'activitat és gratuïta.  
  
A les 12.00 i a les 19.00 hores es realitzaran **visites guiades per a públic en general**. Les visites són gratuïtes i estaran limitades a 25 persones per sessió, per la qual cosa es recomana inscripció prèvia per assegurar-se la plaça.  
  
Per últim, a les 18.30, també comença altre dels projectes singulars d'aquesta exposició. Es tracta dels "**Diàlegs amb les obres**". L'activitat consisteix en què durant uns 30 minuts, un especialista ens presentarà una de les obres exposades i contestara als dubtes i preguntes dels assistents.  
Aquesta setmana la presentació estarà a càrrec del professor del Departament d'Història de l'Art de la Facultat de Geografia i Història Francisco Carlos Bueno Camejo i l'obra seleccionada és "San Juan Evangelista", de Joan Reixach, realitzada en tècnica mixta i daurat sobre taula, de 63 x 47 cm.  
  
Totes les activitats són gratuïtes, però necessiten inscripció prèvia, via correu electrònic: didacticamemoriamodernitat@gmail.com o per telèfona al 96 295 95 40.

[Twittear](https://twitter.com/share)